
Durante weekend Minister 
Arends cu ta encarga cu 
transporte a presencia un 
momento historico ora 
Aruba ta bira e prome pais 
den region Caribe cu ta 
haci un vuelo cu un avion 
electrico. 


Como inicio di e congreso 
di Dutch Caribbean 
Cooperation of Airports 
"Flight to the Future", 
unda  representantenan 
di tur seis isla den reino 
a bini hunto pa comparti 
conocemento y dialoga 


Minister Ursell Arends: 


Minister di Transporte ta haci e prome 
vuelo riba e avion electrico 


E 


I 


PIPISTR 


riba un futuro sostenibel 
di aviacion pa asina 
considera alternativa 
pa reenforsa e conexion 
aereo entre islanan den 
Reino Hulandes cu bista 
riba baha gasto y emision. 


“E tabata un honor di 
por a haci e prome vuelo 
electrico den Caribe”, 
Minister Arends a 
cuminsa ta bisa, “Awe 
nos por wak cu e soño di 
por biaha den un forma 
sostenibel ta mas cerca cu 
nos ta kere y awe Aruba 


ta posiciona su mes como 
lider riba mapa mundial 
cu e prome vuelo aki”. 


Minister Arends ta 
gradici autoridadnan di 
aviacion civil di islanan 
den Reino Hulandes pa 


nan rol extraordinario 
pa acelera e vision pa un 
alternativa sostenibel den 
transporte aereo. Tambe 
na coleganan minister cu 
ta sostene e esfuersonan 
nan aki cu enfoke riba 
sostenibilidad. 


Invitacion ta bai na 
pueblo henter pa pasa 
admira e avion electrico 
na e International Jet 


Hangar na Aeropuerto 
International Reina 
Beatrix. 


E VOZ DI PUEBLO 

Memorandum of Understanding firma entre Caribe Hulandes, e islanan y Hulanda 


Diferente partido ta comparti un vision di con pa 
mehora e conectividad entre islanan dor di hacie 
menos costoso, mas eficiente y mas sostenibel 


Awe mainta a continua cu e prome 
evento internacional di transporte 
aereo sostenibel, organisa door 
di Dutch Caribbean Cooperation 
of Airports's: - A Flight to the 
Future - na Hyatt Regency Resort 
Spa & Casino Aruba. Minister 
di Transporte,  Integridad, 
Naturalesa y Asuntonan di adulto 
mayor Ursell Arends, director 
General di Aviacion y Asunto 
Maritimo di e Ministerio di 
Infrastuctura y Administracion 
di Awa di Hulanda y alabes 
Presidente di DCCA y CEO di 
Aruba Airport Authority, Joost 
Meijs a ricibi e participantenan 
presente y esunnan cu a atende di 
forma virtual. 


Tema principal durante e prome 
dia tabata "Discovering the 
undiscovered focusing on the 
future of Sustainable Aviation". 
E discurso di apertura tabata 
den man di Jorge Rosillo di 
Corporación América y CEO di 
Cargo Terminal of Ecuador, TCE 
and the Galapagos Ecological 
Airport, cu ta e prome aeropuerto 
ecologico di mundo. Rafael 
Echevarne, Director General di 
Airports Council International of 
the Latin America and Caribbean 


y Marieke Smit, Program 
Manager Sustainable Aviation na 
e Ministerio di Infrastuctura y 
Maneho di Awa di Hulanda tambe 
a haci un presentacion tocante e 
roadmap pa e-flight. 


Un momento historico 
durante e evento aki tabata e 
compromiso cu e ‘Memorandum 
of Understanding’ (MOU) entre e 
seis islanan di Caribe Hulandes, 
Hulanda, e seis aeropuertonan 
di Caribe Hulandes y Dutch 
Association of Airports (NVL). E 
MOU ta empodera principalmente 
e islanan aki pa explora y 
establece conectividad aereo 
accesibel entre Corsou, Aruba, St. 
Maarten, Bonaire, St. Eustatius 
y Saba y mas specíficamente pa 
explora y stimula e uzo di energia 
emission-free pa por ehecuta 
conectividad aereo. 


Un total di 15  dignitario 
procedente for di seis isla y 
Hulanda a firma e MOU y a 
acorda pa forma un comite di 
directiva y un grupo di accion cu 
lo traha un Joint Business Plan 
tocante con lo por establece esaki. 
Lo entrega e business plan denter 
di e siguiente shete luna despues 


DP 


ZNOW) 


XA 


di firma e MOU. 


Durante e proximo dianan di 
e conferencia lo concentra riba 
diferente tema interesante y 
importante di sostenibilidad, 
algun di e temanan principal: 

- “Built for Experience” 
enfocando riba turismo sostenibel 
- "Pushing the limits" 
enfocando riba e operacionnan pa 
un aeropuerto sostenibel 

- “Reality Check” enfocando 
riba investigacionnan andando y 
inversionnan 


- “Connecting Generations” 
dunando e comunidad un 
oportunidad pa experiencia e 
Pipistrel Velis Electro di cerca. 


Ainda tin posibilidad pa registra 
y atende e evento aki di manera 
virtual cu lo ta transmiti “live” 
a traves di www.dccaairports. 
com/live di 7 pa 11 di november 
2022. Pa mas informacion 
tocante e evento y pa por registra 
participacion virtual, por bishita 
e website www.dccaairports.com. 

MINISTER ENDY CROES A ENTREGA PREMIO 
NA E GANADONAN DI 20 ARUBA DOLPHINS 

Durante fin di siman a 
tuma luga e 20 edicion 
di Aruba Dolphins 
Invitational na Piscina 
Olimpico Roly  Bisslik 
na Savaneta. Un total di 
312 atleta di 9 diferente 
ekipo representando 4 
pais a bataya pa conkista 
e premionan maximo. 
Ekiponan cu a participa 
ta: B-Train Swimming 
di Canada, Typhoon 
Swimming Team, Sithoc 
Swim Club y Orca Swim 
Club di Curacao y Delfins 
Swimming Club di 
Bonaire. Giants Aquatics, 


Stingray Swimming 
y Aruba Dolphins a 
representa Aruba. 


Diadomingo den orannan 
di atardi mandatario di 
Deporte tabata presente 
pa hunto cu Banco di 


Caribe haci entrega di 
premio na e gandonan di 
competencia. 


Minister Endy Croes ta 
felicita directiva di Aruba 
Dolphins Swimming and 
Waterpolo cu un exitoso 20 
edicion di Aruba Dolphins 
Invitational. Alabes 
mandatario di Deporte ta 
gradici tur patrocinado y 
boluntario cu a haci di 20 
edicion di Aruba Dolphins 
Invitational posibel. 
Specialmente palabranan 
di pabien na tur e 
landadonan cu a participa 
y haci e campeonato 
uno exitoso. Pabien na e 
ganadonan cu e deseo, 
disciplina, dedicacion 
y determinacion boso a 
logra! 


BRIYANDO FUERTE * TRECIENDO CLARIDAD Di Pueblo 


INVITATIONAL 2022 

MINISTER ENDY CROES PRESENTE NA E GRAN 
APERTURA DI FESTIVAL DI BUKI PA MUCHA 


Diabierna ultimo Minister 
Endy Croes tabata 
presente na Cas di Cultura 
pa e gran apertura di e 
30 edicion di Festival di 
Buki pa mucha. E festival 
ta enfoca riba muchanan 
di scol preparatorio y 
basico. Tema di e afia 
aki ta Biba Natura-Lesa. 
E festival a habri cu un 
show espectacular di baile 
y canto di nos muchanan 
como tambe presentacion 
di autornan cu lo presenta 
nan  bukinan na e 
muchanan durante henter 
siman. Ademas a estrena 
e jingle nobo dedica na e 
Festival di Buki cu e tema: 
“Biba Nos Naturalesa”. 
Festival di Buki pa mucha 
a habri cu mensahe di 
Prome Minister Evelyn 
Wever- Croes y a clausura 


cu un invitacion di 
Minister Endy Croes 
pa e muchanan pa 


participa den e siman 
di buki. Mandatario di 
Enseñansa ta enfatisa cu 


ta hopi importante pa nos 
promove, siña y inspira 
nos muchanan pa lesa, 
pasobra door di lesa bo 
ta crece bo conocemento, 
amplia vocabulario, 
mehora e memoria y 
abilidad cognitivo. 


Minister Endy Croes ta 
encurasha comunidad pa 
pasa bisita e actividadnan 
durante siman Festival 
di Buki, manera e.o. 
exposicion di Festival 
di Buki, presentacion 
di autornan y mercado 
di buki na Biblioteca 
Nacional Aruba. Pa 
finalisa Minister Endy 
Croes ta felicita Biblioteca 
Nacional Aruba cu a 
dirigi e bunita proyecto 
di Festival di Buki na 
un forma excelente y ta 
gradici tur esnan cu a 
contribui pe proyecto ta 
un realidad. Ban stimula 
nos yiunan pa lesa paso 
mas bo lesa, mas bo sa, 
mas bo sa, sabi bo ta! 


SUL O ua 

BRA A DEMOSTRA WORLD BANK E CAPACIDAD DI 
ARUBA PA RESPONDE DEN CASO DI CALAMIDAD 
Den cuadro di conferencia tocante preparacion y 


siman pasa a  tuma 
luga un conferencia 
organisa pa World Bank 
y otro organisacionnan 
internacional, den 
cual a trata e tema di 
preparacion y resiliencia 
di paisnan den region 
di Caribe den caso di 
calamidad of disaster y 
capacidad financierp pa 
atende cu esaki. Bureau 
Rampenbetsrijding 
Aruba (BRA) a atende 
e conferencia aki como 
parti di e delegacion di 
Aruba y como e instancia 
cu tin e responsabilidad 
pa prepara Aruba den caso 
di cualkier disaster. Den 
cuadro di esaki a tuma 
luga un excursion pa cual 
BRA a prepara un “Tier- 
2 commanding control" 
pa World Bank por haya 
un bista di e capacidad cu 
Aruba tin te cu aworaki pa 
responde den caso di un 
incidente. 


Director di BRA Rino 
Hermans a splica cu a 
prepara e setup cu ta yama 
"Tier-2 commanding 
control" cual ta wordo uza 
den caso di un incidente 


grandi. A scoge Santa 
Rosa pa realisa e setup 
pa asina esnan di World 
Bank por wak e capacidad 
cu Aruba tin te cu aworaki 
pa responde den caso di 
un incidente grandi. E 
setup ta tuma luga den 40 
minuut pa ta operacional 
y cu por atende victima. 
Sr. Hermans a sigui splica 
cu Manera cu ta conoci, 
Aruba su economia ta 
chikito. Esaki ta haci cu 
mas lihe cu por recupera 
for di un incidente ta 
mas lihe e economia ta 
cuminsa daai. 

"Mi ta kere cu esnan 
di World Bank lo keda 
impresiona di e capacidad 
cu Aruba tin te cu aworaki 
basa riba propio forsa. 
Awo nos ta bay negocia 
di kico mas nan por 
sostene Aruba cu ne, pa 
por sigui fortifica nos 
capacidad logistico. Pa 
Aruba por responde y 
recobra economia hopi 
mas liher den caso di 
cualkier evento grandi cu 
sosode cu ta impacta nos 
mobilidad,” sr. Hermans a 
termina bisando. 

E. Biemans, G.M. Case y Bucuti & Tara Ta Creando 


Un Parke pa Preserva Naturalesa di Aruba 
Un regalo pa Aruba den honor di Bucuti & Tara su 
aniversario di 35 aña 


Nov. 7, 2022 — Ta birando mas 
y mas dificil pa haya areanan 
no urbanisa na Noord, pero esey 
ta bai cambia pronto danki na 


Ewald Biemans, Grete Marie 
(Ree) Case, y Bucuti & Tara. 
Hunto nan a sponsor y doneer 
aproximadamente 12 hectar di 
tereno cu lo wordo protehi como 
un reserva natural pa publico y 
futuro generacion di Aruba por 
disfruta. 
Preservando Aruba Pa 
Aruba 


Como un di e ultimo 
propiedadnan priva den Noord 
cu no a wordo desaroya, e reserva 
natural/parke ta cuminsa dilanti 
di Imeldahof, ta pasa dilanti e 
Misa di Noord y ta extende ful 
te cu Scol Basico Washington. 
E terenonan tin enorme balor, y 
enbes di desaroya proyectonan 
di hotel, condos of restaurant, 
Biemans, Case y Bucuti & Tara a 
bini hunto pa sponsor y doneer 
nan propiedadnan pa nan por 
wordo protehi pa semper. Asina 
naturalesa no ta continua di 
wordo destrui y e comunidad di 
Aruba por disfruta di un parke 
yena di Aruba su flora y fauna 
nativo den e area di Noord. 


The Bucuti & Tara Nature 
Preserve 

The Bucuti& Tara Nature Preserve 
ta tereno protehi. Vehiculonan 
motorisa di cualkier tipo ta 
prohibi. E parke ta cas na un 
gran number di e 280 especie di 
paharito, cu ta inclui Wara Wara, 
Shoco, Prikichi, y otro animalnan 
nativo. Eventualmente, residente 
y turista lo por bishita e reserva 
cu lo tin areanan trankilo pa 
cana, core of sinta. 


E parke su anuncio ta coincidi cu e 
aniversario di 35 aña di Biemans 
su Bucuti & Tara Beach Resort 
na Eagle Beach. Pa conmemora 
e aniversario, Bucuti & Tara ta 
reflexionando riba su historia. 
Biemans ta corda con hopi 
naturalesa tawata tin na Aruba 
ora e la muda 60 aña pasa. Cu e 
boom den turismo cu a resulta 
den su compromiso pa protehe 
Aruba su beyesa y naturalesa, e 


la converti Bucuti & Tara den un 
di e hotelnan di mas eco-certifica 
na mundo. 


Un historia di conservacion 
y proteccion di nos medio 
ambiente 

Biemans a establece e Comite 
di Medio Ambiente di AHATA 
(Aruba Hotel & Tourism 
Environmental Committee) y 
a cuminsa un programa yama 
Sponsor-Un-Miya  (Sponsor-a- 
Mile) 30 aña pasa. E ta continua 
di introduci programanan di 
certificacion ecologico cu ta yuda 
otro hotelnan na Aruba cuminsa 
cu nan mes un procesonan 
di  certificacion. Entre su 
iniciativanan mas aprecia ta su 
dedicacion na sifia studiantenan 
jong con pa cuminsa cu nan 
mesun proyectonan empresarial 
y  iniciativanan eco-friendly, 
dunando lecturanan na 
Universidad di Aruba, y invitando 
researchers, coleganan den 
sector turistico y studiantenan 
pa sifia mas tocante e programa 
medio ambiental di e hotel. 
Ademas di esey, na Bucuti 
& Tara e ta fundamental pa 
solamente recomenda y incentiva 
huespednan pa conoce nos isla 
den un manera cu no ta destrui 
naturalesa, por ehempel door di 
haci excursionnan di naturalesa 
den Parke Arikok, enbes di haci 
tournan riba atvs of utvs. 


E hotel ta bai continua cu su 
inciativanan ecologico door di 
yuda reforesta e parke cu nan a 
yuda funda. Un di e proyectonan 
plania ta pa planta 35 mata 
indigeno den honor di Bucuti 
su 35 afia di existencia. “Como 
e prome y unico hotel certifica 
Carbon Neutral den Caribe, awo 
nos trabou ta cuminsa pa cuminsa 
reforesta e terenonan cu matanan 
indigeno y traha camindanan 
natural y no invasivo pa hende 
por cana, core of sinta den parke. 
Den futuro, Aruba su poblacion lo 
por disfruta di The Bucuti & Tara 
Nature Preserve, cu lo wordo 
conoci como The Bucuti Tara 
- GMC Park,” Ewald Biemans, 
doño/CEO di Bucuti & Tara Beach 
Resort, ta conta. “Bucuti & Tara 
su aniversario ta duna nos un 
oportunidad pa reconoce 35 aña 
di impactonan positivo na Aruba 
su comunidad y economia. Nos 
ta desea di continua nos historia 
door di preserva Aruba su 
naturalesa precioso y delicado." 


Pa haya sa mas bishita www. 
bucuti.com. 


IMAGES are located in this 
Google Drive folder. Photo credit: 
Bucuti & Tara Beach Resort, 
Aruba. 

Minister Maduro tabata presente na Aruba Art Fair 


Den e siman di Aruba 
Art Fair 2022, Minister 
Maduro di Cultura tabata 


presente na e "fashion 
show' 'Climate meets 
Fashion. Un show na 


unda cu diseñador- y 
talentonan local como 
tambe internacional a sa 
di luci den Caya Principal 
di San Nicolas cu a fungi 
como pasarela pa e evento 
unico aki. 


Durante e show a pone 
enfasis riba e importancia 
di cuida nos medio 
ambiente. Esaki a duna e 
anochi aki un balor agrega 
mirando cu e parti aki ta 
hopi importante pa nos 
como pais y mundo henter 
bira mas consciente di dje. 
Nos mundo ta cambiando 


y nos como isla chikito 
tambe ta sinti e efectonan 
di e cambio aki. Ta p'esey 
ta asina importante pa 
para keto y bira mas 
consciente di e cuido cu 
nos medio ambiente ta 
rekeri pa asina nos por 
preserva nos isla pa nos 
como habitante, pero 
tambe pa esnan cu ta 
bishita nos. 


Minister Maduro ta 
gradici sr. Tito Bolivar y 
full e team di Aruba Art 
Fair 2022 pa e bunita 
organisacion di e show di 
moda y tur actividad den 
e siman na unda arte y 
cultura a domina den e 
cayanan di San Nicolas. 
Masha danki pa kere den 
Aruba. 

Chauffeur a pega soño tras di stuur baha caminda na man 
robes dal auto staciona y sigui core bay, despues e ruman 
muher a duna cara 


Dialuna mainta a drenta 
informe di un accidente 
hit & run na Sabanilla 
Abao, mesora a dirigi un 
patruya na e sitio. 


Na yegada di e patruya a 
bin conpronde cu aki ta 
trata di un accidente unda 
e chauffeur di e Nissan 
March A1520 biniendo for 
di pabao a pega soño baha 
caminda na man robes dal 


auto staciona y sigui core. 
Despues di un rato a apa- 
rece un dama bisabso 
cu ta au ruman homber 
a causa e accidente y a 
core bay cas na Catashi. 


Polis despues di a termina 
na Sabanilla Abao a bay 
na e adres unda e auto ta 
esta na Catashi y eynan a 
confisca e vehiculo pa in- 
vestigacion. 


GE O TLINE 

2 

|. 744-0444 
CAPT'E 


— 

SiriBana 45 À - 


NA 


Menu di pasco y fin di anja 


Horna Cu y sin 

Galinja 457 75 

Ham 45; 75, 7 
Calacuna 130, 235, fj 
Galinja jena 90,- 

Calacuna jena 265,- 


Pa 10 persona 
Lomito 110,- 
Roast beef 100,- 
Sause oester sause of mushroom sause. 


Salada di batatA 35,- 
Aroos con pollo 35- 


Sopi carni 120,- 
Sopi cabrito 135,- 
Sopi carne 150,- 


Ta tuma pedido te cu 23 dec. 


7497071 por whatsapp tambe 
Un bon pasco y felus anja 2023 

Proyecto BUSCANDO BOY 
a yega su final 


Box x 


Trabou cual mi ta stima, 
no pa e trabou arriba su 
mes pero pa e trabou cual 
mester wordo haci. Si tur 
hende bisa lage pa otro 
haci, e ora niun hende ta 
haci algo. Mi ta considera 
esaki e ora tambe como mi 
deber - BOY ECURY- 


E proyecto BUSCANDO 
BOY, lansa na februari di e 
afia aki, a yega su final cu 
e develacion di un Mural y 
un Obra di teatro dedica 
na Boy Ecury. 

E proyecto ta un homenaje 
transnacional pa e hoben 
heroe di Aruba cu a duna 
su bida dia 6 di november 
1944 pa libertad di Aruba 
y Hulanda. 


Un hoben extremada- 
mente balente y integro cu 
te awendia ta un ehempel 
pa nos tur. 


Stichting Cultuurpar- 
ticipatie a nota e falta di 
un mural dedica na nos 
propio heroe di Segunda 
Guerra Mundial y asina 
hunto cu Colegio San An- 
tonio, Filomena College 
Mavo, Muchila Creativo, 
MBO Media Collge Am- 
sterdam, Monumenten- 
fonds Aruba, a bay en bus- 
ca di Boy. 

Durante e proyecto aki e 
alumnonan a investiga e 
archivo digital di famia 
Ecury. E archivo aki a 
keda digitalisa pa Archivo 


A 


Nacional Aruba y Neder- 
lands instituut voor oor- 
logsdocumentatie. 

E investigacion aki a for- 
ma e base pa nan expre- 
sion creativo den work- 
shopnan di teatro, poesia 
y arte visual. 


E artista Esmeralda Kelly 
a crea un mural riba e mu- 
raya na Filomena College, 
inspira pa e ideanan di e 
studiantenan durante nan 
workshopnan bou di di- 
reccion di Esmeralda Kel- 
ly y Rudberth Wolff. 

Den presencia di Gober- 
nador di Aruba, sr. Alfon- 
so Boekhoudt, Minister di 
Cultura, Minister di Ense- 
ñansa, y algun miembro 
di famia Ecury, a devela e 
bunita mural aki. 


Seguidamente e invita- 
donan a dirigi nan mes 
na escenario principal di 
Aruba Art Fair caminda 
e studiantenan di Colegio 
San Antonio a presenta un 
tableau vivant cu acom- 
pañamento musical di 
alumno y maestronan di 
Muchila Creativo. A crea 
e tableau vivant aki dedi- 
ca na Boy Ecury hunto cu 
nan coachnan di teatro 
Lupita Bernabela y Jhon 
Freddy Montoya. 

Studiantenan di MBO 
Mediacollege Amsterdam 
cu a bin Aruba pa e final 
di e proyecto lo traha un 
documentario cortico di 


e proyecto y tambe a haci 
presentacion na e alum- 
nonan pa asina comparti 
un tiki di e resultado di 
nan investigacion tocante 
Boy Ecury. 

Publico lo por admira e 
obranan di e alumnonan 
di Filomena College na 
Biblioteca San Nicolas. 


Un aña extraordinario di 
cooperacion transnacional 
pa comparti y honra nos 
heroe nacional di Segun- 
da Guerra Mundial, BOY 
ECURY, y asina reflexiona 
hunto tocante nos propio 


curashi , e heroenan di 
awendia y nan lucha con- 
tra exclusion, crueldad y 
racismo. 

OPZOEK NAAR BOY taba- 


ta posibel danki na Fonds 
voor Cultuurparticipatie, 
Gemeente Amsterdam y 
Departamento di Cultura 
Aruba. 

7 Di november a tuma luga e bautismo di e buki Bebe 
bira bon di authora Denise de Jongh-Rekwest 


Madrina di e buki tabata 
juffr Olinda Rasmijn di 
Stimaruba y mr Randolph 
Fingal di docente di Cuido 
di Mata di SPO Stc. 

E buki e ricibi bendicion 
di Pastoor Jairo Maduro. 
E buki aki ta trata e uso 
di yerba medicinal den 
forma di te. E ta un buki 
pa mucha y hoben. Divi 
Impact a yuda patrocina e 
buki aki. 

Un buki cultural masha 
interesante. 

SPO Stc su hobenan ta- 
bata presente na e ocacion 
aki. Na final di e presenta- 
cion cada hoben a ricibi un 
buki, a disfruta di un cup- 
cake y por a purba te di To- 
ronjil of di Rabo di Cabai. 
Esun di Toronjil a resulta 
di a bira un di e favori- 
tonan. na scol e hobenan a 
cuminsa planta stek di e 5 
yerbanan medicinal men- 
ciona den e buki y sigur lo 
usa e buki aki como mate- 
riaal educativo ya cu e tin 
e storia, informacion edu- 
cativo, etiquette, bon pla- 
chi y receta den dj'e. 

Oposicion a bandona sala di Parlamento 


Ss WW \ A | 
> 

Segun 


oposicion, no 
por trata e presupuesto 
pasobra no tin conseho di 
Caft ni Raad van Advies 
riba e cambio di BTW pa 
BBO 


Raad van Advies 

Un presupuesto ta un 
apoderacion (machtiging) 
di Parlamento na gobierno 


riba gastonan. Riba esey 
mester tin conseho di 
RvA. Pa loke ta entrada ta 
un calculacion cu gobierno 
ta duna. Esey no ta cay 
dentro di e apoderacion 
(machtiging). 

Pesey con gobierno ta 
duna contenido na su 
entradanan, no mester 
necesariamente bay Raad 


e 


van Advies. Ademas, riba 
e BTW of BBO mes, Raad 
van Advies lo duna su 
conseho separa. 


CAft 

Caft pa ley mester duna 
conseho despues cu Staten 
trate. Un conseho prome 
ta opcional no obligatorio. 
E conseho a wordo pidi y a 


EXCUSA FOFO PA NO TRAHA 


wordo duna. 


E argumento aki ya 
oposicion a expresa por 
escrito dia 5 september 
ultimo y Minister 
President y Minister 
di Finansas a contesta 
e carta extensamente 
inmediatamente desde 12 
di september. Nunca mas 


| 


oposicion a reacciona. 


E hecho cu awor oposicion 
ta bandona sala uzando 
e argumento ya refuta, 
ta un excusa fofo di 10 
persona cu ta gana hopi 
placa pero no kier traha. 
Nan mester tin berguensa 
di nan actitud. 


BUKI DI PRET ARUBA: TA GRADICI ARUBA DURANTE 


Diabierna 4 di november, Buki di 
Pret a pone tur su patrocinadonan 
y organisacionnan cu a participa 
durante e 2ndo edicion di Buki 
di Pret durante un recepcion 
festivo na la Quinta del Carmen 
den 'spotlight. E afia aki, 9.000 
muchanan di scol por a disfruta di 
mas di 60 

diferente actividadnan riba e isla 
pa medio di nan Buki. 

"Nos ta hopi agradecido pa boso 
participacion y espirito comunitario 
pa cu e Buki di Pret na Aruba. 
Danki na boso actividadnan, nos 
por a ofrece un vakantie grandi 
yen di diverticion pa hopi mucha 
cu di un otro manera lo no tabata 
posibel Kitty van der Knaap, e 
iniciado, a 

bisa den su 
gradicimento. 


discurso di 


UN REUNION FESTIVO 


Durante e reunion, e ekipo tras di 
Buki di Pret no solamente a waak 
bek pa recorda e exito di zomer 
pasa, sino tambe waak pa futuro, 
encuanto e di 3 edicion di Buki di 
Pret: 

"Naturalmente, nos ta spera di topa 
otro bek e afia benidero den nos 
buki y duna bon bini 

na hopi mas organisacion". 

E encuentro festivo a wordo 
patrocina den su totalidad pa Mr 
Green Aruba y Quinta del 

Carmen. Divino, H&H y Arion a 
patrocina e biñanan. 

UN BUKI GRATIS CU 
ACTIVIDADNAN Y OFERTA PA 
MUCHA 

Buki di Pret ta un buki gratis yen 
di actividadnan y oferta divertido, 
sorprendente y 

educativo, valido durante vakantie 
grandi, specialmente pa e 


— 
MEZ. Y dI, d 


v y ny 


muchanan di scol primario na 
Aruba. 

E zomer pasa, nos calendario di 
actividadnan tabata tin mas di 100 
momentonan di diversion durante 
vakantie grandi. Hasta 4.000 uzo 
di e Buki di Pret a wordo realisa pa 
e 

muchanan di Aruba durante e 
vakantie grandi. 


MAS DIVERSION CU TA POSIBEL 


DURANTE VAKANTIE GRANDI 
E obhetivo di Buki di Pret ta pa 
ofrece un cantidad grandi di 
mucha na Aruba entre 6 y 13 aña 
un temporada di vakantie grandi 
divertido. E buki ta ofrece un 
variedad enorme di actividadnan: 
desde deportenan y momentonan 
relahante te cu  actividadnan 
creativo y educativo. Tambe tin 
actividadnan cu animalnan y 
ofertanan di cumida y bebida. 

ORANJESTAD - Mundi- 
almente, dia internacional 
di mucha ta wordo con- 
memora riba e fecha di 20 
di November. Na Aruba 
esaki no ta diferente, pero 
loke si ta diferente ta cu 
na afia 2018, Gobierno 
di Aruba a introduci pa 
prome biaha e *Siman di 
lantamento di mucha". E 
siman aki ta wordo con- 
memora anualmente y ta 
encera un siman den cual 
ta pone enfasis riba con 
ta lanta muchanan na un 
manera positivo, pa nan 
por desaroya te cu nan 
maximo potencial. E ta un 
siman yena cu actividad- 
nan pa mayornan y nan 
yiunan. 


E aña aki ta e prome lus- 

tro, pues ya caba ta di 5 
afia cu ta organisa esaki, 
cual no ta un esfuerso di 
parti di Gobierno di Aru- 
ba so, pero tambe di dife- 
rente organisacionnan no- 
gubernamental. 


Segun Minister di Hus- 
ticia y Asuntonan Social 
Rocco Tjon, hopi biaha 
nos ta papia di e problema 
so, sinembargo e siman 
aki tin un caracter preven- 
tivo pa asina netamente 
evita problemanan. 


Lantamento di un yiu no 
ta un tarea facil, un yiu 
no ta bin cu un manual, y 
ademas di esaki cada mu- 
cha ta diferente, cual sa ta 
un reto pa mayornan di- 
cidi cua ta e miho manera 
pa lanta nan yuinan. 


Na Hulanda un siman 
asina ta yama "Opvoed- 
week”, y den cuadro di 
derechonan di mucha, tur 
pais den Reino Hulandes, 


Minister Rocco Tjon: 


TA BAY INICIA SIMAN 
DI LANTAMENTO DI MUCHA 


a compromete nan mes 
pa declara un siman asina 
tambe den nan pais. Nos 
meta, anualmente, ta pa 
refleha riba e tarea inten- 
sivo di mayornan den lan- 
tamento di nan yiunan . 


E aña aki Aruba lo celebra 


e siman di lantamento di 
mucha for di 13 pa 20 di 
November. E siman aki 
ta posibel danki na e tra- 
bou intensivo di e Comis- 
ion Vision Pedagogico 
cu ta consisti di Centro 
Hoben y Famia, Wit Gele 
Kruis, Fundacion Pa Nos 


Muchanan, Fundacion Re- 
speta Mi y Tienda di Edu- 
cacion. Banda di esaki, 
tambe tin diferente otro 
organisacionnan cu ta sos- 
tene e vision pedagogico 
di Aruba cu ta pone enfa- 
sis riba lanta muchanan di 
un forma positivo. 

Departamento di Mucha y Hoben poniendo e 
prome pasonan pa Codigo di Proteccion haya un 
lugar den curiculo di IPA den futuro 


Luna di november a drenta 


y Departamento di Mucha 
y Hoben (DMH) a ranca 
sali cu diferente presen- 
tacion inspirativo y edu- 
cativo, poniendo enfasis 
y enfoke riba e luna cu ta 
promove y duna contenido 
real na; Derecho di Nos 
Mucha y Hoben na Aruba. 
Dia 1 di november, lider di 
proyecto pa sector di ense- 
ñansa, Jullie-Ann Kraai- 
jkamp Thode a haci un 
presentacion di Codigo di 
Proteccion (CdP) na e fu- 
turo maestronan di Aruba, 
di klas 2 y 3 di IPA. Codigo 
di Proteccion ta un di e ar- 
ticulonan di e Tratado In- 
ternacional di Derecho di 
Mucha, esta articulo 19, cu 
ta boga pa pais Aruba tin 
un sistema di proteccion 
y siguridad cu cada mu- 
cha y hoben tin derecho 
riba dje. E presentacion 
aki tabata posibel, danki 
na e iniciativa como peti- 
cion special di e team di 
docente di IPA; Darelyne 
Maduro, Marise Maduro y 
Gyseth Nuesch, cu ta mira 
e importancia pa e studi- 
antenan tin conocemento 
di e contenido di e decreto 
nacional: Codigo di Pro- 
teccion. Tabatin partici- 
pacion di alrededor di 30 
studiante. 

Banda di haya e conoce- 
mento di e contenido di 
Codigo di Proteccion, a 


percura pa brinda mas 
herment di conocemento 
tocante kico tur un mae- 
stro mester atende y tene 
cuenta cu ne den nan fu- 
turo profesion. E studi- 
antenan a participa ac- 
tivamente y tabata lansa 
nan preguntanan critico, 
manera; 'Kico ta e posibel 
peliger y/of menasa cu nan 
por encontra, na momen- 
to cu nan tin sospecho di 
abuso di mucha den klas. 

E ambiente tabata uno 
habri, unda a logra com- 
parti varios sugerencia 
facil y practico, tocante 
con por sefiala concre- 
tamente den e tipo di 
situacion di peliger y/of 
menasa. Tambe a duna 
sugerencia  tocante  al- 
gun tips practico, tocante 
con por atende y ehecuta 
combersacion mas desafi- 
ante cu e mayornan en 
cuestion. 

Na final por a conclui cu e 
mainta tabata uno suma- 
mente exitoso y cu a habri 
caminda pa sigui traha 
hunto, na un contenido 
hopi mas concreto y du- 
radero den e curiculo di 
IPA. Esaki ta netamente 
e pasonan necesario cu 
mester cuminsa pone, pa 
garantisa y salvaguardia 
conhuntamente e decre- 
to nacional di Codigo di 
Proteccion, cu ta traha na 
un forma structural, uni- 


forme y nacional riba pre- 


Fruferia Macuarima 
TIN FRUTA FRESCO 


Habri di 9or pa 6or, pariba 
di Stadion 


vencion di abuso y/of mal- trato di mucha y hoben. 

ORANJESTAD - Dia 8 di 
november ta celebra dia 
mundial di radiografia, 
riba e fecha aki ta recorda 
cu na aña 1895 Wilhelm 
Roentgen a discubri radi- 
acion-X. E descubrimento 
aki a duna un contribu- 
cion vital den cuido y salud 
moderno. Pesey riba e dia 
aki nos ta gradici tur nos 
profesional mediconan cu 
ta traha den radiografia, 
radiologia y/of ta uza ra- 
diacion den nan profesion 
diario. 

Radiologia ta un depar- 
tamento hopi importante 
den cualkier hospital, e 
ta yuda na diagnostica 
diferente malesanan of 
fracturanan por medio di 
imagen. Aruba tin depar- 
tamento di radiologia na 
HOH como tambe na Im- 
San. 

Desde 2 di april 2020 Im- 
San tin su mesun depar- 
tamento di radioterapia 
caminda ya caba nan a 
trata mas di 500 pash- 


Minister Dangui Oduber 


FELIZ DIA MUNDIAL DI RADIOGRAFIA, TA CELEBRA 
Y TRECE CONSCIENTISACION 


ent na Aruba mes. ImSan 
su team di radioterapia 
ta consisti di 12 persona, 
esaki ta inclui 2 dokter, 2 
enfermero/a y 3 laborant. 
Minister Oduber su mane- 
ho di salud publico ta di- 
rigi riba mehora e calidad 
di cuido y servicio pa nos 
hendenan. 

E departamento di ra- 
dioterapia ta un vision 
cu Gobierno di Aruba ta 
comparti, dunando cui- 
do di radioterapia aki na 
Aruba mes ta yuda na crea 
un plan sostenibel pa Aru- 
ba. Ta hopi importante pa 
cuido y salud pa mantene 
fondonan di AZV ta sos- 
tenibel pa den futuro. 
Minister Oduber kier uza 
e dia aki pa conscientisa 
pueblo riba e importancia 
di tin e departamentonan 
vital aki den nos hospi- 
talnan. Tambe pa curasha 
hobennan pa haci e estu- 
dio di radioterapia como 
cu tin un scarsedad den e 
profesion importante aki. 


0 NOVEMBER 2022 


Ma 
n 


vicio. Nos ta tratando mas 
pashent na Aruba mes. 
Cu accionan y decisionan 


MASHA DANKI 
DONANTE! 


Nos ta transformando cui- 
do medico na Aruba pa un 
mihor cuido, calidad y ser- 


concreto nos ta logrando 
cambionan positivo pa 
cuido medico na Aruba. 


STICHTING 


BLOEDBANK 
ARUBA 

Polis a detene e conocido “Oye” pa stuur auto 
bao influencia y papelnan di e auto no ta na ordo 


Dialuna madruga polis- 
nan di distrito 1 (Oran- 
jestad) a para e Suzuki 
Alto cora A47143 ban- 
da di Citgo Caya Gran- 


di pa un control. A bin 
resulta cu ta e conocido 
“Oye” di Dakota kende 
tabata bao influencia 
di alcohol mesora a 


detene. Ora cu polis a auto a bin resulta cue aña aki ainda! 
controla e number di number no ta paga pa e 


Polis a detene motociclista cansa cu a 
accidenta na rotonde Sero Patrishi 


Dialuna madruga a drenta 
informe di un accidente na 
e rotonde di Sero Patrishi, 
mesora a dirigi un patruya 
na e sitio. Na yegada di e 
patruya a bin compronde 
cu aki ta trata di un mo- 
tociclista cu yegando na 
e rotonde e motociclista a 
perde control y dal abao 
na e rotonde. Afortun- 
adamente e motociclista 
no a resulta herida pero 
como cu polis a nota cu e 
ta basta cansa a detene y 
a hibe warda di polis pa 
test mientras a pidi pa un 
takelwagen pa asina hiba 
e motorcycle pa warda di 
polis. 

ARUBA DOET TA CLA PA RICIBI E REGISTRACION 
DI PROYECTO PA ARUBA DOET 2023 


è * , 


Oranjestad — Aruba Doet, 
e accion bolunario mas 
grandi di Aruba, ta anun- 
cia cu e 

website www.arubadoet. 
com ta actualisa pa bo 
registra bo proyecto pa 
Aruba Doet 2023. 

E fecha pa e siguiente edi- 
cion lo ta diabierna 10 y 
diasabra 11 di maart 2023. 
CEDE Aruba, den coop- 
eracion cu Oranje Fonds, 
lo ta organisando Aruba 
Doet pa di 11 

aña consecutivamente! 
Esaki ta un otro oportuni- 
dad pa organisacionnan 
social eherce un trabou pa 
of 

organisa actividadnan so- 
cial pa nan grupo specifico 
cu ayudo di boluntarion- 
an. Projectonan manera 
verf 

muraya, duna un luga di 
recreacion pa mucha un 
face lift, organisa un act- 
vidad pa hende grandi of 
traha 

un heki nobo na un ani- 
mal shelter. 

E  organisacionnan cu 
registra prome cu e Early 
Doeti Deadline, cua fecha 
ta DIALUNA 12 di DE- 
CEMBER, lo 

ricibi un regalo chikito 
como gradicimento pa nan 
boluntario. Ora di registra 
trempan ta duna mas 
oportunidad di ricibi e 
cantidad di boluntario cu 
e proyecto tin mester pa 
wordo realisa. Tambe e ta 


yuda 

e team di Aruba Doet pa 
organisa un evento exi- 
toso. E ultimo dia pa in- 
scribi un proyecto ta DI- 
ALUNA 23 DI 

JANUARI. 

Tur organisacion cu kier 
registra mester tene na 
cuenta cu e fondo total cu 
ta wordo suministra pa 
haci un 

proyecto cu ta wordo sub- 
sidia dor di Oranje Fonds 
di Hulanda lo ta menos. E 
motibo ta di e cambio 
monetario (koers). Tur 
esakinan ta motibo va- 
lido pa no warda te ultimo 
momento pa registra un 
proyecto. 

Fundacionnan, scolnan, 
scouting clubnan, organi- 
sacionnan deportivo, Cen- 
tronan di Bario cu kier 
registra 

un proyecto por haci esaki 
via e website www.aruba- 
doet.com. Pa mas infor- 
macion por manda What- 
SApp 

of yama Aruba Doet na 
561 1644. 

Bo participacion na Aruba 
Doet ta duna e isla un im- 
pulso positivo. Organisa- 
cionnan cu ta participa sa 
cu si 

nan kier logra metanan 
pa proyectonan cu esaki 
no lo sosode sin ayudo di 
boluntario, mas ainda mi- 
rando 

cu e ta un evento cu dura- 
cion di dos dia cu ta wordo 


haci cu hopi animo y cu 
yen di inspiracion pa tur! 


TON. 
Boso ta cla? No keda afo. 
Registra bo proyecto 


awo!!! 


va 


Sorteo # 3733 

Sorteo # 607 


Sorteo # 3732 


| Aquario | 
Sorteo # 606 


|[ FP 7] 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 


Resultado : Sorteo 07 Nov 2022 Merdia 


Joker Letter 
| | O[x Jackpot Proximo Jackpot 


es] 100.000,- 


[ — [x Matcn 4 — — —] 
me e O 


ojx Afi. 12,00 
Proximo Jackpot 
| Ofx Jackpot 


Proximo Jackpot 


280.000,- 


x Jackpot 

x match 4 

x Afl. 500,00 
x Afl 50.00 

x Afl.15,00 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 


Resultado : Sorteo 6 Nov 2022 Merdia 


Proximo Jackpot 


100.000,- 


Sorteo # 
x Jackpot 


Proximo Jackpot 


280.000,- 


x Afl. 500,00 
x Afl 50.00 


x Afl.15,00 


E 


Sorteo # 2334 


x Afl. 500,00 
x Afl 50.00 


Resultado : Sorteo 05 Nov 2022 Anochi 


Paardenbaaistraat 10, Oranjestad, Aruba Tel.: (297) 525 - 7555 


www.lottoaruba.com 


02-14-16-19-24 


Joker 31 Letter G 
Proximo Jackpot 


100.000,- 


Mega Ball 


Proximo Jackpot 


280.000,- 


PA DONONAN DI MASCOTA 
DURANTE MAL TEMPO 

parar pa por ahacul a e plan aki 
ra cuabior moron kriga 
cuenta ou lur sor Bu bo hacia 
mentor ta fac y anessibis pa por 
sorda pa È seran, pa 


Fio gumin dop pa pora: ova y 
cunda don die 


Calce read! ra y mossola le 
mandara ribo de reinando nu 

Indi amenio conira sa polo, Sura y 
fyrig (okot. Toha dapil] 


a Un pier eara 

|] Ur cart ca 33 vali 

» Sims i pacha pu pora ran ind der 
I} Evra Bash 

|] Un nig Palla 

» Huki di ur 

a Tolman uns pobre ch bo raras 


Tiorrar3 pa he reas ta tm 
m arah, [m ma pa 

Dorca pa be mes la 

lin ur camiada su 4 por 

LL ru ERST 
iron di impor au iron 


i Picara pu bo recess sa 

ha Fiir. da Don rore pner a 


malenarian in lareipeo pa por sarai 
superare ora gud unde hop 


Ekara pa be: rewagta mmn 
masoh lribd um borishi auci 
rbatoran por uua paro an taa a 
rasta perche a iow sati, bor Promin m 

is ip fo chote 

Ester Santos ta lansa su prome cancion y 
video clip titula “Mi lo wak e bek" 


Afia pasa Ester su tata a 
bay sosega di un manera 
inespera y esaki a causa 
Ester pa pensa hopi riba 
bida y e tempo cu nos por 
pasa cu nos sernan keri. 
E tawata hopi doloroso pa 
perde un persona cu bo ta 
stima hopi. Un persona cu 
bo ta pasa semper bon cu 
ne y cu semper tey pa bo. 
E tawata un proceso hopi 
duro, pero Ester ta hopi 
agradecido na nos Creador 
cu a dune un pas y e con- 
viccion cu e lo wak su tata 
bek. Cu e cantica aki Ester 
kier transmiti cu den bida 
por tin momento hopi do- 
loroso, pero pa nunca no 
perde speransa, nos por 
supera tur cos cu e yudan- 
sa di nos Creador. 


Ken ta Ester Santos? 
Estera nacenaSpijkenisse, 
Rotterdam (Hulanda) y ta 


e 
e Si ut A 


bin di un famia di Tanki 
Leendert y Savaneta, y su 
tata ta di Rio de Janeiro, 
Brazil. For di chikito Ester 
a lanta na Aruba y semper 
a gusta canta. El a yega di 
participa na varios conci- 
erto gospel y tambe activi- 
dadnan cultural. Ester a 
studia Bedrijfseconomie 
na Universidad di Aruba y 
a traha den e ramo aki pa 
varios aña, pero semper 
Ester a keda cu su pasion 
pa musica. 


Mensahe pa Aruba 

Prome cu afia 2022 sera, 
Ester kier invita pueblo 
di Aruba pa tuma un mo- 
mento pa reflexiona y 
gradici tur esnan cu ta den 
nos bida y pa para keto un 
rato y enfoca riba kico ta 
berdaderamente impor- 
tante den bida. Hopi bes 
nos por ta ocupa cu hopi 


cosnan y nos no ta para 
keto y pensa cu un dia nos 
no lo tey riba e mundo 
aki mas. Kico ta berdad- 
eramente importante den 
bida? Nos tin cu balora tur 
momento cu nos tin cu nos 
sernan keri. No ‘take for 
granted' locual cu nos tin 
y sea semper agradecido 
pa tur cos. E mensahe fi- 
nal cu Ester kier comparti 
ta: “ban biba un bida cu 
amor, pordon y respet pa 
nos mes y pa nos prohi- 


» 


mo. 


Gradicimento 

Ester kier gradici tur es- 
nan cu a forma parti di e 
bunita projecto aki: 


. Prome areglista di 
e cantica: Johnny Croes 
: Music Producer: 


Maikol L. Medina, mihor 
conoci como Mikidrums 

. Audio  Engineer- 
ing & vocal arrangement: 
Miguel Genser 

. Revision di orto- 
grafia di e cantica na Pa- 
piamento: Joyce Perreira 

. Video Director: 
Levy Geerman cu su team 
di Povi-tree 

. Project Coordina- 
tor: BeXx Aruba 

. Actors: Eric & Ary- 
elah Croes 

. Locations: Butter- 
fly Farm Aruba & sala na 
cas di Sra. Madeleine Gi- 
ron-Kelkboom y Sr. Juan 
Giron 


Alabes e kier gradici su 
casa, famia y amistad- 
nan pa tur e apoyo cu a 
wordo duna na dje. Final- 
mente Ester kier gradici e 
Creador pa e tata cu El a 
dun'e. Un tata cu semper a 
duna hopi amor, cariño y 
guia. 


Por sigui Ester Santos riba 
e siguiente medionan: 


Facebook: https://www. 
facebook.com/music.es- 
tersantos 

YouTube: https://www. 
youtube.com/channel/ 


Pa abona na 
SOLO DI PUEBLO 


Yama 
585 9500 


UCcbMMmLRHRITgb- 
vjhGxNQ5g 

Instagram: @estersantos. 
music 


Manda nos un e-mail na 
solodipueblo@gmail.com 


m i MES EE — 


ED == 


AUTOS INMUEBLES ARTICULOS N&GOQOOS SERIOS EMPLEOS 


Mm SOLODIPUEBLO@GMAIL.COM 


585 9500 


www.) Wwww.SOLODIPUEBLO.com 
ny 


Servicio na Comunidad 


Polis 

Polis Oranjestad 
Polis San Nicolas 
Polis Santa Cruz 
Polis Shaba 
Tiplijn 


Ambulance San Nicolas 
Ambulance Sasaki 
Ambulance Wayaca 


Horacio Oduber Hospital 
Centro Medico San Nic. 
SVB AO Ziekmelding 


Servicio nan 

Elmar storingdienst 

Web storingdienst 

Setar storingdienst 
Digicel 

Reina Beatrix INT Airport 
Serlimar 

Arugas 

Guarda nos costa 


Aurora Funeral Home 
Royal Funeral Home 
Ad Patres Funeral Home 


The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 
Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 


100 
102 
104 
105 
107 
11141 


584-5050 
582-5573 
582-1234 


527-4000 
524-8833 
521-2182 


523-7147 
525-4600 
117 

145 
524-2424 
584-5080 
585-1198 
913 


588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 

Nos tin 2 pakete pa ofrece; 


Pakete 1: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 22 1x prome cu Noticiero 22 Af 400,20 


Pa mas informashon por tuma contacto cu oficina na 
585-9500 of na 741-4554 puntra pa 
Jamila Henriquez 


Un dia fructifero colma cu hopi 
bendicion, gracia, amor y paz di Sefior. 


”Duna mi cuenta y rason di bo maneho, pasobra asin'aki bo no por sigui 
traha pa mi" (Lucas 16, 2) 


Palabra cu Señor kier conscientisa mi awe acerca di e proposito di mi bida 
ta "maneho". Señor lo puntra mi un dia cuenta y rason di mi maneho, di 
tur locual El a duna mi. Si traha un lista di tur locual mi a ricibi di Sefior, 
ki ta su contenido? Di ki manera mi ta sinti mi comprometi y di duna mas 
di mi mes pa construi Reino di Dios y na Su gloria? Na final di e parabola 
ta parce cu Señor ta elogia astucia di e administrado, su forma di discerni 
e asunto y finalmente lag'e tuma luga cordando su futuro. 


E tabata uza e don di inteligencia cu Dios a dun'e, apesar di su intencion 
di ta corda riba su mes. Hende cu ta sigui e mundo aki ta trata otro cu 
mas sabiduria cu hende cu ta sigui e luz, Lc 16, 8. Cu ki frecuencia mi ta 
practica e virtud aki na luz di mi propio maneho? 


Oracion: Señor Hesus, concede mi di ta un bon administrado den tur 
loke Bo ta ofrece mi. 
Amen. 

Departamento di Mucha y Hoben tabata anfitrion: 
Team di Codigo di Proteccion Aruba compartiendo 
experiencia y experticio riba e trayecto di implementa- 
cion Codigo di Proteccion 


November ta conoci pa ta e luna 
unda ta duna mas atencion y con- 
tenido na loke ta encera Dere- 
cho di Mucha na Aruba. P'esey 
mes e team dinamico di Codigo 
di Proteccion di Aruba; Sue Ann 
Ras, Coordinador Nacional CdP 
y kwartiermaker Departamento 
di Mucha y Hoben; Jullie-Ann 
Thode, lider di proyecto Ense- 
fiansa; Laura Rumahloine, lider 
di proyecto Salubridad y Efraim 
Suurendonk, lider di proyecto 
Social y Centronan di Cuido, a 
prepara un programa relevante y 
al caso relaciona cu e trayecto di 
Codigo di Proteccion na Aruba. 

For di 2019 Gobierno di Aruba 
a cuminsa na desaroya e imple- 
mentacion di Codigo di Protec- 
cion y e iniciativa aki tabata parti 
di e Sociaal Crisis Plan. A traha 
un structura di trayecto cu e 4 
ministerionan: Salubridad — So- 
cial — Husticia y Enseñansa y a 
traha riba un mihor colabora- 
cion, structura y ehecucion di e 
casonan cu Bureau Sostenemi, 
como nos Advies en Meldpunt 
Kindermishandeling (AMK). 
Den cuadro di esaki a pidi UNI- 
CEF NL pa brinda sosten tecni- 
co den fortalece y crea un “kind 
beschermingssysteem"na Aruba. 
Na comienso di 2021 a bin cu con- 
tacto entre gobierno di Corsou, 
SOAW y UNICEF NL cu e me- 


sun pregunta, pues pa nan tam- 
be haya sosten tecnico, pa inicia 
nan trayecto di implementacion y 
desaroyo di un Codigo di Protec- 
cion. Corsou a inicia e trayecto, 
adoptando e nomber cu Aruba a 
scoge, esta Codigo di Proteccion 
y no Meldcode, mirando e tre- 
mendo acogida positivo cu esaki 


a haya den region y Hulanda. 

Dia 2 di november 2022 e team di 
Codigo di Proteccio Aruba a ricibi 
bishita di trabou di e delegacion 
di e team 'Kodigo di Protekshon 
Korsou', cu tabata consisti di: Sra. 
Miosotis Yearwood, Ministerio 
SOAW; Sra. Corinne Molis, Min- 
isterio SOAW; Sra. Elly Hellings, 
landelijk coordinator “Kodigo 
di Protekshon”; Sra. Indra Mel- 
for, Ministerio OWSC; Sr. Carlos 
Brazil, Ministerio OWSC; Sr. Erel 
Everitz, Ministerio SOAW; Sra. 
Naphtaly Boerleider, Ministerio 
GMN 

E bishita laboral aki tabatin como 
meta: 

- Intercambia conocemento 
y experiencia di Aruba su trayec- 
to y desaroyo di CdP; 

- "The do's and don't's" y e 
experiencianan di e team di CdP 
di Aruba; 

- Elabora riba e planifica- 
cion y e posibilidadnan di sosten 
for di DMH pa Corsou den henter 


e proceso di desaroyo y imple- 
mentacion na Corsou; 

- Comparti e  informa- 
cionnan relevante relaciona cu e 
CdP su facetanan. 

Den e parti di merdia por a conta 
cu participacion di algun Supervi- 
sor di Codigo for di diferente sec- 
tor di Aruba, cu a brinda e delega- 
cion di Corsou un bon splicacion 
di nan tarea como Supervisor di 
Codigo dentro di nan instancia/ 
Departamento y kico mas lo sigui 
sosode den e proximo añanan. 
Tur esaki ta pa garantisa y salva- 
guardia un decreto nacional cu ta 
sumamente importante pa pre- 
vencion y bienestar general di nos 
muchanan na Aruba. 

E team di Codigo di Proteccion 
ta sumamente contento y orguy- 
oso cu nan logronan relaciona cu 
implementacion di CdP na Aruba. 
Y alabes ta sumamente satisfecho 
cu nos por a comparti e experien- 
cia y conocemento cu e team di 
Corsou, cu ta inicia nan trayecto. 

"DUDAS" 
Pakiko bo ta duda di mi excistencia 
jen di miedo i temor ta temorizabo 
cuanto biaha mi no a pidi bo confia 
den mi i asina dunabo tur mi apoyo. 
Cuanto biaha bo a lubida cu ami tey 
pa consola bo curason jen di tristesa 
ora ta orando ami ta sinta mey mey 
scuchando bo bos pidiendo judansa. 
Tin biaha mi ta mirabo tur disgusta 
ni sikiera un bon dia bo ni a dunami 
pa bo tur cos a bai malo i aki duda 
a drenta bo curason sin consultami. 
Mi yiu stima corda cu ami ta Amor 
mi Paz mi yiu homber a entrega 
pa kita tur tristesa,miedo i dolor 
creando speransa pa sigui truinfa. 
Nunca duda den mi promesanan 
rikesa i banidad no ta pa eternidad 
si bo sigui confia den mi palabranan 
tur bo sonjonan mi lo haci realidad. 
" PALABRA DI DIOS." 


Duda ta un obstaculo pa ricibi respuesta 


di nos TATA CELESTIAL. 
Mateo 14:31 / Exodo 32:1 
Autor: Omaira |.Rodriguez-Britten 

PRONOSTICO DI TEMPO 
VALIDO TE DIAMARS 08 DI NOVEMBER 2022, 18:00 ORA 


TEMPO: 
AWE ANOCHI: PARCIALMENTE NUBLA Y GENERALMENTE SECO 
DEN MARDUGA Y MAYAN: PARCIALMENTE NUBLA CU UN 
AWACERO BREVE 


TEMPERATURA MAXIMO 31 GRADO CELSIUS 
TEMPERATURA MINIMO 25 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 32 PA 37 GRADO CELSIUS 
UV INDEX: 8 


BAHADA DI SOLO : 6:12 PM 
SUBIDA DI SOLO : 6:35 AM. 


BIENTO: MODERA FOR DI DIRECCIONAN ENTRE NOORD Y ZUIDOOST; 


FORSA 3 TE 4 (12 TE 30 KM/ORA, 7 TE 16 NUDO). 
DEN DIA BASTA FUERTE DEN RAF/ 


FORSA 5 ( 31 TE 39 KM/ORA, 17 T 
ue È “i 3171 
SITUACION GENERAL DI TEMPO PA P 


AIRE HUMEDO Y INSTABIE] 

REGION LOCAL Y POR CAUSA PRI 
ORANAN DI MARDUGA Y MAINT 

CU TAMBE UN CHANCE CHIKI PA LAN 


CONDICIONAN MARITIMO/ E 

NA PARTINAN PROTEJE DI 

NA PARTINAN ZUID: MODERA T 
NA PARTINAN OOST TE NOORDWES 
GENERALMENTE MODERA 


ALERTA: 
"ALMENTE POCO BRUTO AHINDA. 


LAMA NA ZUID LO' y 
AMA PA TENE CUENTA CU ESAKI. 


TA PIDI USUARION. 
ua * Gt p «^ 
FENOMENONAN SPECIAL: 
NINGUN 


t 
TEMPO TROPICAL SIGNIFICANTE: 
SUB- TROPICAL STORM NICOLE TABATA SITUA NA 750 KM 
NOORDOOST DI BAHAMAS Y TA MOVE NOORDWEST. 
BIENTUNAN MAXIMO SOSTENE TA DI 75 KM/ORA. 


UN AREA DI PRECION ABOU DEN PARTI CENTRAL DI 
ATLANTICO, BASTA OOST DI BERMUDA, TIN UN CHANCE 
GRANDI DEN PROXIMO 2 TE 5 DIA DI SIGUI DESAROYA 
Y BIRA UN CYCLON TROPICAL OF SUB-TROPICAL MIENTRAS 
E TA MOVE POCO POCO DEN DIRECCION NOORD. 


POTENCIAL DI AWACERO PA PROXIMO 24 ORA: 
1 TE 5 MM; LOCALMENTE ESAKI POR VARIA. 


REGISTRACION DI TEMPERATURA (GRADO CELSIUS) Y 
AWACERO (MM) DEN ULTIMO 24 ORA (8'AM PA 8'AM): 


AIRPORT : MAX 31 / MIN 25 / 0.6 MM 
WESTPUNT: MAX 30 / MIN 25 / 0.4 MM 
STA ROSA: MAX 31 / MIN 25 / 0.8 MM 


PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO. 


BIENTO LO TA FOR DI DIRECCION ZUIDOOST TE OOST 
Y MODERA TE BASTA FUERTE; TEMPERATURA (GRADO CELSIUS) 
MAX / MIN LO TA: 31 / 26 

Parlamento Kamperveen ta boga pa mehora futuro di 
esnan cu ta cobra zwart of como ‘werk derden’ 


Durante e tratamento di 
reunion di parlamento 
diamuna, Parlamentario 
di RAIZ, Sr. Kamperveen 
a trece varios inquitud 
dilanti. Entre otro el’a 
papia di e trahadornan cu 
ta cobra zwarr, cash, of 
bao di werkderden. Ora 
nan yega 65 afia, nan no 
tin nada y nan mester 
sigui traha. E ta puntra 
kico por wordo hasi pa e 
hendenan aki. 


Tambe ela puntra riba 
e Arbo-wet, cual ley 
mester regula y dicta riba 
accidentenan na pia di 
trabao. 


Tambe Kamperveen a pidi 
pa amplia e spectrum di e 
tereno di refineria, cu no 
mester focus solamente 
un industria, pero varios 
otro industria. 


Polis a haci 2 inval, detene 2 persona y haya 2 
2 arma di candela 


Recherche di Sanicolas a informa: 
Enconeccion cu diferente casonan 
di kiebro ( Modus operandi 
drenta via dak) y otro casonan 
mas cu ainda ta wordo investiga, 
recherche di San Nicolas (DAR3) 
diahuebs mainta a haci un 
entrada hudicial na un cas na 
Essoheights y akinan a detene e 
hende homber: 

S.Q.K., naci na Aruba di 22 aña y 
na dicho cas a confisca un arma 
du candela. 

Awe enconexion cu e mesun caso 
a haci un entrada hudicial na 
un cas na Bushiri y a detene e 


Results of the 


homber O.J.V.T.P. naci na Aruba 
di 23 aña. 

Den e cas na Bushiri tambe a 
encontra un arma di candela y a 
confisca esaki. 

No ta descarta cu lo ta bay tin 
mas detencion. 


Pa Cuerpo Policial por resolve mas 
caso cooperacion y informacion 
di pueblo di Aruba ta hopi 
importante, pesey nos ta pidi si 
bo tin cualkier informacion yama 
etiplijn di Polis cu ta 11141. Nos ta 
garantisa cu bo ta keda anonimo. 


C5» 


Government of Aruba 
Treasury Bills issue: Afl. 20,000,000.00 


November 4, 2022 — February 3, 2023 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of 


September 23, 2022. 


The Centrale Bank van Aruba hereby informs that the 
Treasury Bills issue of November 4, 2022 for the 
amount of Afl. 20,000,000.00 with a maturity of three 
(3) months has been fully subscribed. The average 
discount yield of the Treasury Bills issue of November 
4, 2022 is 0.40 percent. 


Bus a subi caminda, 
subi auto 


un bus a subi caminda, 


Aruba, November 7, 2022 
Centrale Bank van Aruba 


Na Papilon banda di veld 
di estrella a sosode un 
accidente entre bus y auto. 
E scenario ta mustra cu 


por tin di haber cu lus di 
solo cu ta fuerte mainta y 
ta bright bista. 


sin pagatino cu tin un auto 
pasando, y a subi, pusha e 
auto hale na banda. Esaki 

Celular ta ocasiona insomnio 


Di no por descansa bon of lo 
necesario, ta un problema mas 
habitual di loke nos ta kere. 
Insomnio y stress ta dos di e 
patologianan cu ta generando 
mas preocupacion den e siglo 21 
cu nos ta bibando aden. 

Nos a para pa pensa dicon? Kisas 
ta debe na nos ritmo di bida, pa 
tin un agenda semper repleto di 
actividad, na no sa con pa ta cu 
nos mesofna abusa di aparatonan 
tecnologico y electronico. 

Entre e ultimonan aki, un di e 
esunnan mas comun ta celular. 
Cada biaha nos ta duna nan 
mas uzo y ta dificil cu cualkier 
adolescente no pidi pe. 

E manera nobo aki di comunica 
tin hopi bentaha, pero na ora di 
drumi, por ta e no lo ta un gran 
aliado. 


Tecnologia no ta laga nos drumi 
Kico ta lo ultimo cu bo ta wak 


prome cu paga luz y cera bo 
wowonan? Hopi di boso lo 
responde.... E Celular! 


Esnan cu no por biba sin su 
smartphone mester sa, cu si ta 
bon, e ta bon pa hopi cos; tur cos 
den exceso ta contraproducente. 
Y e aparato aki no ta libra, ya cu 
uza den oranan laat di anochi, por 
causa insomnio. E uzo di cualkier 
herment electronico cu tin un 
pantaya luminoso minuutnan 
antes di drumi (of purba di 
concilia sofio) no ta permiti e 
celebro pa trankilisa y descansa 
manera cu mester ta. 

Esey tabta e conclucion cu varios 
estudio a yega na dje, entre nan di 
e Instituto Politecnico Rensselare 
di New York (Merca). 

E  exposicion  prolonga na 
aparatonan tecnologico manera 
e celular, television of tablet, ta 
afecta e nivelnan di hormoonnan 
regulador di e ciclonan di soño, e 
melatonina. 

Tur cos ta debi na e luz blanco y 
briyante emiti pa e dispositivonan 
aki. Aunke cu nos paga e pantaya 
y e briyo ta regula, e nivelnan di 
melatonina ta reduci den un 25%. 
Riba su mes nos no ta haci eskai. 
Asina ta, e ultimo bista riba bo 
email, rednan social of television 
ta perhudica e nivelnan cu nos no 
ta conciente di dje. 

Celular ta afecta e sistemanan 


encarga di regula e ritmonan 
circadiano. Esaki ta referi na e 
cambionan fisico y mental cu ta 
produci relaciona cu e luz solar y 
scuridad. 

Si nan ta bon regular, nos lo tin 
soño durante anochi y nos lo ta 
mas alerta pa sali den solo. 


Insomnio tecnologico ta preocupa 
dokternan 

E malo nobo cu pashentnan cu 
ta yega na oficinanan di dokter, 
ta keha di dje, ta conoci como 
"insomnio tecnologico" y ta 
provocando e abuso di internet 
prome cu drumi. 

Mas leu di e luminosidad di 
e pantaya, tambe nos tin cu 
tene na cuenta cu e ondanan 
electromagnetica cu e 
dispositivonan ta manda. 

Mescos cu adiccion, cu nos tin pa 
usa e celular net prome cu drumi. 
Den e hospital Casa de Salud de 
Valencia (Spaña) a realisa un 
investigacion unda cu ta sigura 
cu check e pagina di Facebook, 
mira un video riba YouTube of 
comproma un mail prome cu 
drumi, ta corta e oranan di soño 
y ta afecta e calidad di descanso. 
E uso nocturno di internet y di 
e aplicacionnan cu nos tin riba 
e celular (manera por ehempel, 
weganan) ta laga e celebro den 
estado di alerta. 

Esaki ta haci cu lo mester di hopi 
tempo pa "bolbe na normalidad" 
y compronde cu ta ora di drumi. 
Ta sosode mesun cos cu si nos 
come sucu of bebe koffie despues 
di cuminda. Nos ta precisa di dos 
ora adicional pa concilia soño. 
Ademas, durante anochi nos 


por lanta di golpi, tin pesadiya 
y drumi den posicionnan cu 
despues ta provoca dolornan di 
lomba y nek. 

Neurofisiologonan di e hospital 
aki ta recomenda pa desconecta 
di cualkier aparato electronico, 
por lo menos, un ora prome cu 
nos drumi, paga e router y laga 
e celularnan p'afo di e camber 
durante anochi. 

Rednan social ta 
insomnio 

No ta culpa di Facebook, di 
Instagram ni di Twitter, esey 
ta bon cla. Sino di nos forma di 
relaciona cu e plataformanan aki. 
Segun un experimento cu a 
tuma luga pa specialistanan di 
e Universidad di Boston, a yega 
na e concusion cu e red social di 
e parha blauw y di 140 caracter 
ta ta esun cu mas ta relaciona 
cu insomnio y e problemanan pa 
concilia soño. 

Dicon? Pasobra usuarionan ta 
conecta practicamente henter dia 
(incluyendo anochi) y sa publica 
entre 6'or di atardi y 100r di 
anochi. E piek di e publicacionnan 
ta 9'or. 

E informe, ademas, ta indica cu e 
dia cu mayor insomnio di siman 
ta diaranson. Esaki ta debi, segun 
cu nan ta splica, cu ya nos a pasa 
e mayor parti di e dianan laboral 
y nos ta demasiado "acelera" cu 
asina tanto obligacion. 


provoca 


Koffie y refresco di cola ta 
e bebidanan mas consumi 
pa e Tweeters cu insomnio. 


Ambos ta contene cafeina, cu 
ta un substancia causante di e 
sensacion di euforia of alerta pa 


e celebro. 

No obstante, e internautanan di e 
estudio a afirma cu su rasonnan 
pa no por drumi ta bata "pensa 
hopi," "nabega riba Twitter," "usa 
e celular durante hopi ora" y "wak 


television." 


Aplicacionnan contra insomnio? 
E por zona nos algo straño y 
contradictorio cu nos por uza 
e celular hustamente pa por 
concilia soño. 

Esaki ta un bon manera pa nos 
no wak e aparato imprescindibel 
aki como un enemigo. Tecnologia 
por ta beneficioso of perhudicial, 
segun con, pakico y cuanto 
nos usanan. Nos por haya den 
tiendanan online di Android y iOS 
diferente aplicacion cu ta combati 
(aparentemente) e insomnio: 


Sleepbot 

E por monitorea e descanso di 
e usuario atrabes di sensornan 
di movimento y microfono di e 
aparato. 

E ta graba e roncamento of 
zonidonan di ambiente pa defini 
e calidad di soño y ta inclui un 
alarma cu ta lanta nos si nos a 
pasa nos ora di descanso. 


White Noise 

E aplicacion aki ta yuda nos 
drumi rapidamente atrabes di 
musica y zonidonan relaciona cu 
relahacion y descanso. 

Ta manera cu nos ta den un spa of 
den un tempel budista Tambe e ta 
ofrece un alarma suave pa lanta 
nos den bon beis. 


Sleep Better 

Tras di analisa bo sofio, ta 
ofrecebo un rutina pa prome y 
despues di drumi. E ta basa riba e 
estado di animo di e usuario y den 
e actividadnan cu esaki ta wordo 
realisa parti atardi y anochi. 
Purba lesa, dal un baño relahante, 
haci algun tipo di ehercicio suave 
manera yoga prome cu drumi. 

Lo bo wak con rapidamente e 
nivelnan di activacion celebral ta 
descende y con esaki ta repercuta 


den bo nivel di relahacion 
corporal. 
No obstante, si e insomnio 


ta persisti, ta preferibe pa bo 
consulta bo dokter. 

Urgente, den un mundo 
yena cu mal influencia, 
caminda temor di Dios, 
y respet pa hende , cada 
dia ta wordo poni un 
banda, ta tempo pa nos 
samina nos mes, pa nos 
tene cuenta pa nos ta pega 
serca Dios y no cay den e 
zwaai di mundo, caminda 
tur cos por, pa na final nos 
no keda decepciona. 


Ta berdad cu tin un 
nubia scur ta cologa, 
un nubia di malicia, 
inmoralidad,paranda, 
adulterio, fornicacion, 
blasfemia, bruheria, scu- 
ridad extremo, memtira y 
tur otro tipo di bagamun- 
deria cu ta muchu pa men- 
ciona. 

Anto Dios den Su inmen- 
so amor kier pa nos sami- 
na nos mes, y no perde bo 
tempo bisa no husga mi 
pero samina bo mes y wak 
si bo bida, bo actitud ta 
den boluntad di Dios. 


Samina boso mes, pa wak 
si boso ta den e Fe, samina 
boso mes,cu Hesus Cristo 
ta den boso,a menos cu 
di berdad boso a wordo 
desaproba. ( 2 Corintiona 
13:5). 

Ta tempo pa nos samina 
nos mes y wak si Cristo 
Hesus ta biba den nos di 
berdad, of nos tin Cristo 
pafo di nos bida. 


Laga nos samina y inves- 
tiga nos camindanan y 
laga nos bolbe serca Sefior 
( Lamentacionnan 3:40). 


Si Mi pueblo cu a wardo 
yama na Mi nomber, hu- 
miya nan mes y haci ora- 
cion y busca Mi cara y bira 
for di nan mal camindan- 
an, e ora ey lo Mi tende for 
di cielo y lo pordona nan 


FORTALEZA PA FAMIA 


Scirbi Pa Pastor Marcel Balootje. 


SAMINA BO MES, Y APARTA FOR DI MAL CAMINDA 


pica y cura nan tera.( 2 
Cronicanan 7:14). 


Scrudifiami O Dios, y con- 
oce mi curason, purbami 
y conce mi pensamenton- 
an. 

Y mira si tin cualkier ca- 
minda di maldad den 
mi y guiami riba e ca- 
minda eterno.( Salmo 
139:23424). 


Laga e malbado bandona 
su caminda, e hende 
husto su pensamentonan, 
y lage bolbe serca nos Se- 
fior y E lo tin compasion 
cun'E, y serca nos Dios 
pasobra E lo pordona 
abundantemente. ( Isaias 
55:7). 


O boso no sa cu e in- 
hustonan lo no hereda 
e reino di Dios? No laga 
nan gaña boso,ni forni- 
cado, ni adorado di Dios 
falso,ni adultero,ni esnan 
afemina,ni homosexual, 
ni ladron,ni esnan golos 
pa placa, ni burache,ni 
blasfemado, ni estafado,lo 
no hereda e reino di Dios. 
( 1 Corintionan 6:9), 


Pasobra si un hende pensa 
cu e ta algo, siendo cu e no 
ta nada,e ta gaña su mes. 
Ma laga cada un samina 
su mes obra,y e ora ey lo 
e tin motibo pa gaba sola- 
mente encuanto su mes 
y no encuanto un otro.( 
Galationan 6:4). 


No gaña boso mes ,Dios no 
ta laga haci bofon di dj'E 
pasobra locual un hende 
sembra esaki tambe lo e 
cosecha.( Galationan 6:7) 


Ta tempo pa wak bon, pa- 
sobra hopi biaha, nos por 
coopera of consenti cu 
maldad sin nos sa. 


E enemigo tin hopi triki y 
hopi forma di tentacion pa 
tumba hende , pesey nos 
mester ta sobrio y alerta, 
pasobra nos adversario, ta 
busca ken e por herida of 
hasta destrui. 


Nan ta profesa cu nan 
conoce Dios, pero cu 


NZ 
ZEN 


nan hechonan nan ta 
nenga Dios,pasobra 
nan ta abominabel y 
desobediente,y nan no ta 
sirbi pa nada bon.( Tito 
1:16). 

No laga hende gaña boso: 
Mal compania ta daña 
bon  custumber. Husa 
boso sano huicio manera 


FUNDACION VENERABLE 
JOSE GREGORIO HERNANDEZ Z4 
TANKI LEENDERT 128 


Ta invita 


mester ta, y stop di haci 
pica: pasobra algun no tin 
conocemento di Dios.Mi 
ta bisa esaki pa brongosa 
boso.( 1 Corintiona 15:33). 
No ta tempo pa wak rond 
y compara nos mes cu 
otro hende, ta tempo pa 
arepenti y busca Cristo 
Hesus pa nos bida. 


Na 


Nos devotonan contruibuidor y pueblo di Aruba en 
general pa asisti na un Santo Sacrificio di MISA 
Na nos Tata Celestial pa gradicie pa tur loke e a 
haci pa nos. 


DIA 
ORA 
LUGAR 


9 di november 2022 
7.OR DI ANOCHI 
SITIO DI ORACION 


Boso precensia ta altamente aprecia 


Diamars 8 November 2022 


SH Da 


Pagina 32 


Letranan 


j 
VUGUARDIAJOYERONOU TT 


CARPINTERO 


[ABOGADO 
C X ZE OATS ICI IEISE £ KIGRIERO 
CIRUJANO 
COCINERO 


BARBERO 
O I GMS IDEPENDIEN T E T |BOMBERO 


Sop 


NKZMKL 


IP IATSLINEIt 
SAZFAAVEWRFRAYOENC AA 


TA 


U THU L HMMFPOTIA C QS Z Y [DENTISTA 


DEPENDIENTE 


CRON 
G G |ENTRENADOR 


MS VKMOOESPRAIIGE 


ESCRITOR 


L L'ORA'YROUUCNMFDFHRHRSJS!)9Y 


STETICISTA 


2 


c 


EITÁEÉAE U U O J [FORT 


NRORK 


a 


GEOLOGO 
GUARDIA 
HOTELERO 
INGENIERO 
JOYERO 


NOUTRICAGOCE 


È 
3 
E 
¡de 
x 
— 
- 
m 
a 
ea 
as 
2 
N 
BE 
— 
sla 
— 
o 
LU 
O 
a 


sCERERIEQAAREGCGNRANO 


ERL I ND 


La vida es corta, disfrátala, 
ula y diviértete como si cada 


IUTCRVPTBLOOGOR V K L MRINERO 


MECANICO 


DTITOSOIREBDCRTITVYN I O WMébico 


MESERO 
MÜSICO 


minuto fuese el último ycada 


EBHELJAZATASEBNE FS 


sonrisa no fuese suficiente. 


PANEDERO 
PASTOR 


PINTOR 
S [POETA 


TITAOJEEJPOREDEN A P Eene 


NFDODRCNNNARIKSPVO 


E € FRE SBGMSESDAO 


ESIIGESRR 


PRESIDENTE 
SECRETARIO 


WNNRIOGROREINEGNI ZUu 
TENT OBEE MEB CU WN 
POE TAOGOGUCAGIRATERCES 


Pag. 4 


Diamars 8 November 2022 


Dia 8 di November e conocido locutor Marcos Bislip 
Jr. ta cumpli 41 Ana den radio difucion na Aruba 


Dialuna Dia 8 di November 
2022 e conocido locutor, 


productor, presentador 
di programa na radio, 
reportero, operador, 
audioeditor, director di 
programa, periodista, 


tecnico, mixing & radio dj, 
moderador, co-fundador 
di TOP FM 95.1 & co- 
fundador di GFM 99.9 
Galactica y a traha na 
Radio Antilliana 1270 AM 
na unda Sr.Marcos Bislip 
Jr. a cuminsa su carrera 
den radio difucion danki 
na Sra.Morgan Arrindell 
y SrTuyo Prins enfelis 
memoria como director 
di Radio Antilliana 1270 
AM. 


Sr.Marcos — Bislip Jr. 
mester a pasa tres luna di 
preparacion profecional di 
radio y tambe mester pasa 
un test di voz prome hopi 
no ta pase exitosomente. 
Sr.Marcos Bislip Jr. ta un 


personal di radio cu a pasa 
su testnan y ta certifica 
for di locutor, operador, 
audioeditor, ^ productor, 
presentador, director di 


programa, reportero, 
director di noticia, 
dunador di noticia na 


tres idioma papiamento, 
hulandes, ingles y spanjo, 
coordinador di noticia 
y periodista na radio 
y tambe moderador di 
programanan special. 
Sr.Marcos Bislip Jr. a 
traha na Radio Antilliana 
1270 AM, Radio Carina 
98.9 FM, Canal 90 FM, 
Voz di Aruba 1320 AM, 
GFM 99.9 Galactica y TOP 
FM 95.1 


Na 1987 Marcos Bislip 
Jr. ta sali mihor locutor 
hubenil y presentador 
di programa den radio 
difucion di Aruba.Tambe 
Marcos Bislip Jr. a sali un 
di e mihor locutor y djnan 


hubenil di  antiyanan 
hulandes na 1983. 

Marcos Bislip Jr. ta record 
holder local di e programa 
den radio difucion den 
oranan di marduga pa 
mainta na Radio Carina 
FM y Canal 90 FM 5 Aña 
y5Luna. 


Mientras cu Marcos Bislip 
Jr. tin e record di anochi 
na radio, record holder 
local pa presenta dos 
programa Hit Express y 
Romantic Paradise pa 10 
Aña consecutivo como 
voluntario y na 2019 e dos 
programanan ta bai over 
pa TOP FM 95.1 y tin dos 
Aña den aire y surpasando 
e record di 10 Aña pa 14 
Aña anochi na radio. 


Na 1999 Marcos Bislip 
a traha na TOP FM 95.1 
caba como coordinador di 
noticia principal di merdia 
y tambe atardi. 

Tambe Sr.Marcos Bislip 
Jr. a yega di presenta 
programa na TOP FM 95.1 
na 1999 pa 2000 anochi 
na radio. 

Na 2019 Dia 15 di April 
Sr.Marcos Bislip Jr. ta 
bolbe bek cas despues di 
20 Aña.Sr.Marcos Bislip 


ta tur anochi despues di 
10'or di anochi na TOP FM 
95.1 Dialuna, Diamars, 
Diahuebs y Diabierna cu 
Hit Express y Diaranson 
cu Romantic Paradise. 


Dialuna tin e seccion 
informativo Earth 
News topiconan medio 
ambiente, salubridad, 
sismologia, climatologia, 
ciencia y tecnologia 
entre otro, . Diamars 


Astro News astronomia, 
cosmologia, programa y 


exploracionnan espacial 
entre otro y Diahuebs 
Nos  Insolito Mundo 
cosnan stranjo, cosnan 
inexplicabel, cosnan 
supernatural. 


Diabierna cu musica y 
ambiente di fin di siman. 


Marcos ta cumpli 41 
Aña den radio difucion 
y den media 4 Decada y 
1 Anja na unda su famia 
su querido tata enfelis 
memoria semper tabata e 
motor tras di Marcos su 
exito hunto cu su mama 
nan a apoya y sostene 
Marcos den tempo bon y 
malo. 

Cu perdida di tata di 
Marcos ta un sla duro 
paso semper e tabata tei 


pa Marcos pa tur cos por 
bai bon hasta a yega di 
yuda Marcos masha hopi 
biaha y cu ayudo tambe di 
mama di Marcos un famia 
hopi uni cu otro. 

Marcos ta conmemora su 
41 Afia na radio. 

Marcos ta sigur cu su tata 
ta hopi orguyoso di su 
logro di 41 Aña den radio 
difucion na Aruba. 
Manera semper su tata a 
bisa "NEVER GIVE UP" 
Danki Papa Dios y Cristo 
pa a sana mi cu awe mi 
por ta bek cu bida y salud 
na radio y danki pa e 
consehonan di mi tata en 
felis memoria. 
Gradicimiento na 
Gerencia di TOP FM 95.1 
tambe na henter e pueblo 
di Aruba y oyentenan pa 
nan apoyo y sosten hopi 
danki. 

Marcos tin su propio radio 
ariba internet Sunrise 
Radio Aruba for di cual e 
programa live remote via 
TOP FM anochi ta wordo 
transmit full digital stereo 
HD. 

Marcos ta gradici tur 
media di radio, social 
news y tambe corantnan 
local pa nan apoyo y 
sosten. 

Minister Ursell Arends: 


Dutch-Antillean-South 
American (DAS) Clinic 


e ultimo innovacion 


Diabierna ultimo a ranca 


sali e Dutch-Antillean- 
South American (DAS) 
Clinic Medical Congress 
den e  ballroom di 
Alhambra Casino. 


Esaki ya caba ta e di 
12 edicion unda cu 
a invita  mediconan, 
specialistanan, 
enfermeranan, 
praktijkondersteuners 


huisarts (POH'ers), 
fisioterapistanan y 
farmacianan local y 


internacional manera di 
Corsou, Boneiro, Surinam, 
Hulanda y demas paisnan 
interesa pa asisti na esaki. 


Un congreso unda a tene 
diferente charla como 
tambe workshops di 
lo ultimo den e mundo 
medico. Minister Arends 
tabata tin e honor di por a 
habri e conferencia aki den 


un sala completamente yen 
cu representantenan di 
diferente pais di nos regio y 
profesionalnan arubiano. 
Ta aplaudi esfuersonan pa 
intercambia conocemento 
cu lo yuda hisa e calidad 
di servicio cu nos 
profesionalnan den cuido 
ta duna, specialmente 
den conexion cu e 
embehecimento di nos 
poblacion cual CBS ta 
proyecta cu pa 2026, 3096 
di nos poblacion lo ta 
adulto mayor. 


Como Minister di Adulto 
Mayor, Sr. Ursell Arends ta 
gradici Hospital Horacio 
Oduber pa organisa 
e conferencia y tur e 
expertonan pa comparti 
nan conocemento y 
experiencia pa asina nos 
por sigui enfoka riba 
desaroyo innovativo den e 
mundo medico. 


Minister Glenbert Croes: 


Salario Minimo lo 
Medical Congress cu WOrdo aumenta desde 1 
januari 2023 


Dialuna mainta Minister 
Glenbert Croes a informa 
parlamento di Aruba cu 
salario minimo lo wordo 
aumenta desde 1 januari 
2023. 


E minister a bisa cu tin 
un inflacion di 77%. Ya 
caba tin algun cosneho 
a drenta, pero mester 
tende e conseho di Sociale 
Economische Raad SER. 
Asina cu ricibi esey, prome 
cu fin di aña lo tuma 
decision. Per 1januari 2023 
salario minimo lo wordo 
aumenta, teniendo cuenta 
cu consehonan. Gobierno 
a tene cuenta afia pasa pa 
no aumenta salario minimo 
segun e consehonan ricibi. 
Aworaki economia ta 
recuperando un auemento 
di salario ta na su lugar. 
E decision mester wordo 
tuma ainda den conseho di 
Minsiter. 


Pa abona na 
SOLO DI PUEBLO 


585 9500 


of manda nos un 
e-mail na 
solodipueblo@gmail.com 

Management Team di Aruba Beach Club 
ta sigui curso Time Management cu B & P 
Interface Training 


Recientemente e management 
team di Aruba Beach Club a sigui 
un curso Time Management cu a 
wordo presenta pa B & P Interface 
Training and Consultancy. Den e 
curso a focus riba con pa plania, 
pone prioridad, tips nan practico 
y con pa hasi uso di bo tempo na 
trabao. Gerencia di Aruba Beach 
Club ta kere den inverti den Curso 
pa empleado y pa e motibo aki nan 
ta percura pa nan empleado nan 
ricibi curso riba un variedad di 
tereno cu ta relata na nan trabao. 
Upgrading di un empleado ta 
un invercion den mehoracion 
continuo di bo servicio na cliente. 
E participantenan a sinja den un 
forma hopi practico con pa : 

e  Establese nan meta y con pa 
dedica tempo pa logra esaki ; 

e Analysae manera con pa usa 
nan tempo regularmente ; 

. Plania nan tarea na trabao y 
nan deseo nan personal ; 


e  Stipula prioridad den trabao, 
kiko nan mes por hasi y kiko por 
wordo delega na otro empleado ; 


Es nan cu a gradua pa e curso 
aki ta: Lisseth Urbina-Gomes, 


Maria Britten-Rios, Fredy 
Cuervo, Donald Pieters, Pablo 
Miranda Lausett, Leoncia 
Vrolijk, Elizabeth Kock, Ida 
Pieternella-Brete, Liza van der 
Linden y Jonathan Medina. B & P 


Interface Training kier a extende 
un palabra di felicitacion na tur 
es nan cu a gradua y desea nan 
hopi exito den nan trabao 


Dicon un ley cu ta limita uzo di 
productonan di tabaco na Aruba 


PROTEHANDO 


SALUD 


PUBLICO 


— 07 di november 
2022. E problematica 
di uzo di sigaria y su 
consecuencianan pa salud 
ta un problema mundial 
y diferente pais ta purba 
limita y regula esaki. 
Aruba  conhuntamente 
cu Pan American Health 
Organization (PAHO) 
siguiendo e strategia ‘Best 
Buy di WHO, na aña 2020 
a traha un Plan National 
di Prevencion cu e meta 
pa reduci malesanan 
no transmitibel (NCD's) 
manera cancer, diabetes, 
presion halto,malesa di 
curazon, obesidad y mas. 
Un punto hopi importante 
den e plan di prevencion 
di NCD's ta e introduccion 
di un ley pa regula y limita 


e uzo di sigaria. 


Pa Salud Publico esaki ta 
un ley hopi importante, 
mirando cu uzo di sigaria 
ta dañino no solamente 
pa e usuario di sigaria 
cu ta rond di 12.6% di e 
populacion di Aruba riba 
20 aña, pero tambe pa 
es(nan) cu ta biba ofta den 
sercania continuo di un of 
mas persona cu ta huma 
kendenan ta ser yama e 
“second hand smoker. 
Estudionan a demostra 
cu uzo di sigaria ta hisa 
e risico di malesanan 
no transmitibel manera 
cancer di pulmon, cancer 
di garganta, COPD, 
malesa di curazon, 
diabetes tipo- 2, obesidad 


y hopi mas pa cual motibo 
introduccion di e ley aki 
na Aruba tawata di gran 
importancia pa salud di 
nos pueblo. 


Hala rosea Libremente, 


Landsverordening 
Beperking 
Tabaksproducten ta na 


Pa mas informacion 
like nos Facebook page 
Directie Volksgezondheid 


DVG Aruba, Follow nos 
riba Instagram directie_ 
volksgezondheid_aruba, 
subi nos website www. 
dvg.aw, yama nos na 
5224200 of mail nos na 
servicio@dvg.aw 

Minister Maduro a hiba palabra na 
despedida di Ruben 'Scorpio' Garcia 


Bon dia na tur presente. Awe 
henter Aruba ta di luto, for di 
diahuebs pasa cu Aruba haya e 
noticia cu nos Ruben Luis Garcia 
no ta cu nos mas, ta reina un 
enorme tristesa na Aruba. Tur cos 
a para un rato keto y e atencion 
tabata riba e noticia cu Aruba 
a perde un eminencia, un gran 
legendario. Rednan social tabata 
yen cu palabranan di danki pa 
recuerdonan, experiencianan 
bunita y palabranan di sosten 
na su famia, mensahenan di 
pueblo di Aruba, for di nos 
islanan ruman y tambe otro 
partinan den exterior. Na e 
momento cu e noticia a drenta, un 
profundo tristesa a reina den nos 
comunidad y mesora a realisa cu 
nos a perde un otro legendario, cu 
a laga un tremendo bashi aki na 
Aruba. Durante e ultimo dianan 
aki nos por a sinti cu e amor cu 
Aruba tin pa Ruben ta inmenso 
y esaki ta wordo confirma tambe 
awemainta na su despedida. 


Ruben ta un icono di alegria 
na Aruba cu mas cu 50 afia den 
radiodifusion y farandula. Cu su 
programanan na radio, television 
etabata drenta tur skina na Aruba 
cu su tremendo voz. Riba tarima 
e tabata sa di dirigi tur tipo di 
evento, un tremendo Maestro di 
Ceremonia. Como promotor ela 
laga Aruba cera conoci cu hopi 
artista y bandanan internacional. 
Su voz tabata wordo uza como 
branding pa  companianan 
renombra. Den temporada di 
Carnaval y Pasco semper Ruben 
tabata tey cu su programanan 
tan popular. E tabata e motor tras 
di e Jingle di Carnaval y henter 
comunidad tabata disfruta di e 
manera unico cu Ruben tabata 
sa di trece ambiente ora di lansa 
e slogan pa apertura di Carnaval. 


Ruben tabata un persona, cu ora 
bo tope, tabata yena bo curason 
cu e alegria cu e tabata vibra. E 
mesun energia e tabata contagia 
pueblo di Aruba cune atraves di 
su microfono. Un persona cu su 
“jokenan' y cu nomber di cariño 
pa tur hende. Na bon Papiamento 
un ‘dushi hende pa trata cune. 


Ruben tabata stima cu casa 
Treesje masha hopi mes y tabatin 
un amor grandi pa su famia. E 
tabata orguyoso di su Pais Aruba 
y tabata stima nos hendenan. 
Ruben a sostene y promove nos 
cultura na tur momento. Semper 
e tabata disponibel pa cualkier 
conseho na artistanan cu ta 
inicia nan carera y atraves di 
su programanan e tabata yuda 
promove tur nos artistanan y 
eventonan riba nos Pais. Tambe 
e tabata yuda promove artistanan 
cu tabata bini for di exterior 
atraves di su programanan. Hopi 
artista di exterior, especialmente 
di nos islanan ruman tin masha 
aprecio y ta masha agradecido na 
Ruben ‘Scorpio’ Garcia. Ruben 
tabata un tremendo persona, 
locutor, animador, promotor y 
maestro di ceremonia y cu hopi 
carisma. 


Cuetalento cu Dios a duna Ruben, 
e tabata informa y trece ambiente 
y alegria den tur cas. Ruben 
tabata uza su microfono pa trece 
mensahenan positivo, pa inspira, 
motiva nos comunidad y mas 
importante ainda pa corda un y 
tur pa keda gradicido na y confia 
den Señor. Den un entrevista 
den un programa riba red social 
cu Ruben tabatin ultimo, ela 
comparti e siguiente mensahe: 
‘Bida ta e cos di mas bunita cu bo 
tin, mester celebre tur dia, sinti 
bo contento, biba cu emocion y ta 
gradecido na Señor. E ta un regalo 
cu nos tur tin”. 

Laga e mensahe cu Ruben a laga 
aki, biba den cada un di nos. Un 
mensahe pa nos disfruta bida cu 
alegria y gradici Sefior semper pa 
cada dia di nobo. 


Mi ta sumamente contento cu 
dos aña pasa, den temporada di 
COVID, mi persona por a bishita 
Ruben na su cas, sin previo aviso 
y asina sorprese y brind'e un 
homenahe, un reconocemento 
na nomber di Gobierno y pueblo 
di Aruba, en conexion cu su 
conmemoracion di 50 aña den 
radiodifusion, informando, 
entreteniendo y treciendo alegria 
den nos pueblo. Momento durante 


cual nos tabatin e pas 
ora e tabata na bida, pa gradici'e 
pa tur locual e la haci pa su 
baranca stima. Nos a pasa un 
rato ameno cu Ruben hunto cu su 
famia. 


Ruben, Obenchi, Scorpio, Tio, 
Tio Ruben, Dakotero, un bes 
mas masha danki pa tur e 
alegria cu bo a trece cerca cada 
un di nos atraves di bo voz y bo 
programanan. Manera Ruben 
tabata yama su mes, Aruba su 
cocada kima, Aruba su raspadura, 
danki pa tur bo cooperacion pa 
yuda nos promove nos cultura. 
Danki pa Biba Nos Cultura. 
Danki pa stima nos Pais y nos 
tur. Bo “Power Sensation" lo keda 
semper den nos mente y curason. 
Unda cu bo ta Ruben, sa cu bo 
fanaticonan y henter pueblo di 
Aruba ta aprecia tur locual bo 
a haci durante bo biahe riba e 
mundo aki. Den nos curason nos 
lo keda corda bo cu e alegria cu 
bo sa di transmiti. Ruben, pueblo 
di Aruba stima bo y lo sinti bo 
falta masha hopi mes! 


Na nomber di Gobierno di 
Aruba, mi ta extende mi mas 


profundo sentido di pesame 
y forsa na su casa Treesje, na 
yiunan Genevieve, Gilliene, na su 
yerno Darcy, nietonan Antron y 
Abrianny, su rumanan, sobrino y 
sobrinanan, famia Garcia, famia 
Marchena, su coleganan di Power 
Radio, demas famia, amistadnan, 
conocirnan y Aruba completo. 
Nos lo keda recorda Ruben den 
nos mente y curason. 


Aworaki ta un momento masha 
special, pa nos pensa un rato 
asina'ki riba nos Creador y nos 
bisele DANKI, masha danki mes 
di por a duna nos e oportunidad 
aki pa por comparti e mundo 
bunita, pe hende maraviyoso 
durante e ultimo 10 oranan cu a 
transcuri y na mesun momento 
pidiendo su bendicion pe 
siguiente 14 oranan awe. Cu Dios 
bendiciona nos bunita Pais Aruba 
y su hendenan. Nos ta pidi bo 
Tata pa brinda Ruben Luis Garcia 
un bunita lugar den bo brasanan. 
Na nomber di Tata y di Yiu y di 
Spirito Santo. Amen. 


Ruben, descansa na paz! 

Despues di un fin di siman 


excitante na Piscina 
Olympico Roly Bisslik na 
Savaneta, Banco di Caribe 
ta felicita tur hoben cu a 
demostra perseverancia y 
excelencia den natacion. 
For di diabierna te cu 
diadomingo a  tuma 
lugar e Aruba Dolphins 
Invitational Swimming 
Competition cu Aruba 
Dolphins ta organisando 
pa 20 aña caba. Banco 
di Caribe tin hopi 
aña ta patrocinando e 
competencia, y e aña aki 
no tabata un excepcion. 


Aruba Dolphins a wordo 
funda na aña 1975. E club 
di natacion ta dedica na 
yuda promove e deporte 
di natacion na Aruba 
y a bin ta haci esaki 
structuralmente pero 
mas importante ainda, cu 


Banco di Caribe orguyoso patrocinador: 


Aruba Dolphins Invitational Swimming 
Competition un exito rotundo 


hopi consistencia. Piscina 
Olympico Roly Bisslik na 
Savaneta tabata escenario 
pa 105 atleta di Aruba 
Dolphins cu a participa 
hunto cu varios otro 
clubnan representando 
Aruba, Boneiro, Corsou y 
Canada. Den fin di siman 
ultimo tabata tin mas cu 
225 participante y nan 
famia cu a bin hunto. 


Mas informacion? 
Bishita www.bancodicaribe.com 
y traha bo cita. 


Esaki ta e competencia di 
natacion di mas grandi na 
Aruba. 


Banco di Caribe ta 
orguyoso di forma 
parti di e competencia 
internacional aki, 


ofreciendo e hobennan un 
plataforma unico! Riba e 
imagennan por tuma nota 
di algun ganador hunto 
cu Sra. Sue-lan Liao Jen 
Marketing Officer di 
Banco di Caribe. Gerencia 
di Banco di Caribe ta 

masha contento di por a 
patrocina un evento asina 
importante y lo sigui 
compromete na deporte 
local y particularmente 
nos hobennan. Masha 
Pabien! 

Diabierna ultimo a tuma 
luga apertura oficial 
di Aruba College Fair, 
despues di cuater aña. 
Universidad, hogeschool 
y colleges di e.o. Hulanda, 
Merca, Canada, Costa 
Rica, Suiza, Region Caribe 
y Aruba tabata presente 
pa duna informacion 
na studiantenan di nan 
programanan di estudio 
avansa. Como tambe di 
loke e scol ta ofrece pa 
asina e studiante pa bon 


Minister Endy Croes: 


ARUBA COLLEGE FAIR 2022 EXITOSO Y BON 
BISHITA UN BIAHA MAS 


informa na momento cu 
e dicidi di continua cu su 
estudio despues di caba 
scol secundario na Aruba. 


Meta di College Fair ta pa 
brinda oportunidad pa e 
studiantenan bin y busca 
informacion pa  tuma 
decision concreto pa su 
futuro. Mester remarca 
cu varios compania local 
tambe tabata presente pa 
expone cuponan cu tin y 
asina dune un studiante 


e chens pa traha of 
haci un escohencia den 
cua tipo di estudio por 
sigui, pa por traha na 
un di e companianan 
participante. 


Durante e merdia ameno 
mandatario di Enseñansa 
a hiba discuro y asina 
oficialmente habri Aruba 
College Fair 2022. 


ARUBA PORTS AUTHORITY NV 


ORANJESTAD + BARCADERA 


Concluyendo Minister 
Endy Croes ta gradici 
Aruba College Fair pe 
invitacion  alabes ta 
felicitanan cu un evento 
exitoso. 


CAREER OPPORTUNITY 


ARUBA PORTS AUTHORITY N.V. (APA) AIMS TO PROVIDE A SAFE, EFFICIENT, AC- 
CESSIBLE TRANSPORT SYSTEM THAT GUARANTEES THE MOBILITY OF PEOPLE AND 
GOODS AND CONTRIBUTES TO ECONOMIC DEVELOPMENT AND CRUISE TOURISM. 
APA MANAGES BOTH THE PORT IN ORANJESTAD AND THE PORT IN BARCADERA. 
APA IS AN ORGANIZATION WITH AMBITIOUS PLANS FOR THE FUTURE AND IS 
LOOKING FOR CANDIDATES FOR THE POSITION: 


e COMMERCIAL MANAGER 
e LEGAL & COMPLIANCE OFFICER 


FOR MORE INFORMATION REGARDING THE POSITION AND HOW TO APPLY, PLEASE VISIT OUR 
FACEBOOK PAGE: ARUBA PORTS AUTHORITY N.V. OR WWW.ARUBAPORTS.COM 


